Көтөрүү күчү

Көтөрүү күчү – суюктук же газ абалындагы чөйрөдө кыймылдоочу нерсеге, ал чөйрөнүн агым ылдамдыгына перпендикуляр (тик) багыт боюнча багытталган толук басым күчү. Көтөрүү күчү нерсени айланып агып өткөн аба агымынын симметриялуу эместигинен пайда болот, мисалы, самолёт канатынын үстүнөн жана астынан өткөн аба агымы бирдей эмес. Канаттын туурасынан кесилишинин симметриялуу эместиги канаттын астынкы бети менен үстүнкү бетинде аба ылдамдыгынын айырмасына алып келет. Жуковский теоремасына ылайык кысылбаган идеалдык суюктуктун канаттын бир бөлүгүнө аракет эткен Көтөрүү күчү Y=pύGL, мында p чөйрө тыгыздыгы, ύ агым ылдамдыгы, G – куюн түзүү ылдамдыгы, L – канаттын узундугу. Көтөрүү күчү – учуучу аппараттардын негизги мүнөздөмөсү. 
Категория:Физика
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9